Պոզնանի պատմական ժառանգության կենտրոն

[մինի|[Էնիգմա գաղտնագրերի կենտրոն]]
**Պոզնանի պատմական ժառանգության կենտրոն**, մինչև 2020 թվականը՝ **TRAKT մշակութային զբոսաշրջության կենտրոն** (), Պոզնան քաղաքի հանրային մշակութային հաստատություն, որը գրանցված է մշակութային հաստատությունների քաղաքային ռեգիստրում XIV համարի ներքո։ Կենտրոնի հիմնական նպատակն է Պոզնանի պատմամշակութային ժառանգության մասսայականացումը, մեկնաբանությունը և պաշտպանությունը, հատկապես՝ Տումսկի կղզին, որպես ամենահին շրջան, ինչպես նաև քաղաքի կենտրոնում գտնվող պատմական համալիրը՝ Հին շուկայի հրապարակով։

## Պատմություն
Հաստատությունը ստեղծվել է 2009 թվականի հոկտեմբերի 1-ին, Պոզնանի քաղաքային խորհրդի որոշմամբ՝ «Թագավորական-կայսերական երթուղի» կոչվող նախորդ ծրագրի վերափոխման արդյունքում, որը գործել է Պոզնանի քաղաքապետարանի զարգացման վարչությանը կից։ 

Կենտրոնը, որպես անկախ մշակութային հաստատություն, պատասխանատու էր Թագավորակայսերական երթուղու զարգացման համար՝ քաղաքի գլխավոր զբոսաշրջային երթուղին։ Այդ նախագծի իրականացումը կապված էր Պոզնանի քաղաքապետարանի կողմից «Մշակույթի զարգացման ազգային ռազմավարություն» ծրագրի իրականացման հետ, որի շրջանակներում իրականացվել է «Հուշարձանների և մշակութային ժառանգության պահպանություն 2004-2013» ծրագիրը։ Ծրագրի հիմնական նպատակն էր ազգային զբոսաշրջային ոլորտի ստեղծման և զարգացման միջոցով ամրապնդել ազգային ինքնությունը և պահպանել նյութական և ոչ նյութական ժառանգությունը։ Պոզնանը ճանաչվել է զբոսաշրջային բրենդների զարգացման մեծ ներուժ ունեցող քաղաք, որոնցից մեկը եղել է թագավորական կայսերական երթուղին։ Այսպիսով, 2006 թվականին Պոզնանի քաղաքապետարանը (Վարշավայից հետո երկրորդը Լեհաստանում) սկսել է աշխատանքներ տանել քաղաքային հիմնական զբոսաշրջային ոլորտի ստեղծման և զարգացման ուղղությամբ։

2009-2014 թվականներին, ի լրումն թագավորական կայսերական երթուղու տնօրինմանը, կենտրոնը քաղաքային կառավարության հետ համատեղ իրականացրել է «Պոզնանի Տումսկի կղզու պատմության ինտերակտիվ կենտրոն՝ պետականության և քրիստոնեության օրրան Լեհաստանում» նախագիծը, որի շրջանակներում մշակվել է ժառանգության մեկնաբանման կենտրոնի կառուցման հայեցակարգը։ Ծրագրի արդյունքում ստեղծվել և 2014 թվականի մայիսի 1-ին բացվել է Պոզնանի դարպասը։

ТRАКТ մշակութային զբոսաշրջության կենտրոնի տնօրենները՝
* Լեխ Լանգովսկի (2009-2013),
* Ռոբերտ Միժինսկի (2013-2019),
* Մոնիկա Հերկտ-Ռինաժևսկա (2019 թվականից)։

## Կարգախոս

## Գործունեություն
մինի|DZIKHI BIT ամսագիր
Կենտրոնն իրականացնում է զբոսաշրջային, կրթական, ցուցահանդեսային, հրատարակչական, սոցիալական և ժամանցային բնույթի մշակութային գործունեություն։ Կենտրոնի գործունեությունը կենտրոնացած է Պոզնանի մշակութային (նյութական և ոչ նյութական) և բնական ժառանգության մեկնաբանման և պաշտպանության վրա։ Կենտրոնը նաև իրականացնում է հրատարակչական գործունեություն, հրատարակում է մենագրություններ (օրինակ՝ Ֆրիման Տիլդենի «Մեր ժառանգության մեկնաբանությունը») և DZIKHI BIT անվճար ամենամյա ամսագիրը։

### Զբոսաշրջային բրենդներ
Կենտրոնի գործունեությունն իրականացվում է զբոսաշրջության խոշոր բրենդների միջոցով, ներառյալ *Royal Imperial Route*, *Poznań Gate*, *Fest Fyrtel*, *Galeria Śluz*a և *Enigma Cipher Center* (2021 թվականից)։

### Թագավորական-կայսերական երթուղի
մինի|Թագավորակայսերական երթուղու տարբերանշանը
Թագավորական կայսերական երթուղին Պոզնան քաղաքի հիմնական տուրիստական ​​երթուղին է։ Այն ներառում է ամենահայտնի զբոսաշրջային վայրերը։ Երթուղին ներառում է քաղաքի 3 կենտրոնական մասեր՝ Տումսկի կղզի (*Ostrów Tumski*), Հին քաղաք (*Stare Miasto*) և Կենտրոն (*Śródmieście*): Այդ երթուղին ներառում է նաև 4 փոքր լրացուցիչ արահետներ՝ Սրոդկա, Չվալիշևո, Պրահայի Սուրբ Ադալբերտի բլուր և Պիասկի և Գրոբլա, ինչպես նաև թեմատիկ երթուղիներ, ինչպիսիք են հրեական պատմական ժառանգության արահետը, Պոզնանսկին, Ռեֆորմացիան, ջրի և կանաչի արահետը և Պոզնանի գիտական ​​երթուղին։

#### Պոզնանի դարպասներ
մինի|Պոզնանի դարպասներ
Պոզնանի դարպասները Տումսկի կղզու պատմական ժառանգության ներկայացման կենտրոնն է, որը տեղակայված է ժամանակակից, մինիմալիստական ​​շենքում, գտնվում է Կիբինա գետի վերևում։ Պոզնանի դարպասների համալիրը ներառում է նաև Մայր տաճարի դարպասը, որտեղ անցկացվում են ժամանակավոր ցուցադրություններ։ Մայր տաճարի ջրարգելակը Պոզնանի ամրոցի տարածքում գտնվող մի քանի հիդրավլիկ կառույցներից մեկն է։ Պոզնանի դարպասի գլխավոր ցուցահանդեսը մուլտիմեդիա ցուցահանդեսն է, որը ներկայացնում է Տումսկի կղզու պատմությունը ինտերակտիվ ձևով։ Բացի ցուցահանդեսային գործունեությունից, Պոզնանի դարպասները իրականացնում են  կրթական և մշակութային նախագծեր, ինչպիսիք են․

* Հոսող գետ (*Rzeka żywa*)
* Պատմական ժառանգության դպրոց (*Szkoła dziedzictwa*)

#### Galeria Śluza
*Galeria Śluza*-ն տարածք է, որը նախատեսված է ժամանակավոր ցուցահանդեսներ կազմակերպելու համար։ Պատկերասրահը տեղակայված է Տումսկի կղզու վրա գտնվող Մայր տաճարի ջրարգելակի աղյուսե պատմական շենքում, որը Պոզնանի դարպասների համալիրի մաս է կազմում։

#### Էնիգմա գաղտնագրերի կենտրոն
Էնիգմա գաղտնագրերի կենտրոնը ինտերակտիվ պատմական կենտրոն է Պոզնանում՝ նվիրված գերմանական Էնիգմա գաղտնագրման մեքենայի կոտրման պատմությանը և երեք լեհ մաթեմատիկոս գաղտնագրողներին՝ Մարիան Ռեջևսկուն, Հենրիկ Զիգալսկուն և Եժի Ռոժիցկուն, ովքեր մասնակցել են Էնիգմայի կոտրմանը ինչպես նաև այդ իրադարձության ազդեցությունը Երկրորդ համաշխարհային պատերազմի ընթացքի վրա։ 

#### Համագործակցություն Վիքիմեդիայի հետ
2020 թվականի հունիսի 25-ից TRAKT մշակութային զբոսաշրջության կենտրոնը մասնակցում է ԳԼԱՄ վիքի նախաձեռնության հետ (Galleries, Libraries, Archives and Museums)։

## Ծանոթագրություններ

## Արտաքին հղումներ
* Журнал DZIKHI BIT на русском языке, 2020 год
* Официальный канал Центра исторического наследия Познани на Youtube

Կատեգորիա:2009 հիմնադրումներ Լեհաստանում
Կատեգորիա:2009 հիմնադրված կազմակերպություններ
Կատեգորիա:Զբոսաշրջությունը Լեհաստանում
Կատեգորիա:Պոզնանի մշակութային կազմակերպություններ